Virallinen lehti nro C 279 , 01/10/1999 s. 0129



A4-0199/99 Päätös varainhoitovuoden 1997 talousarvion toteuttamista koskevan vastuuvapauden myöntämisestä - Pääluokka I - Euroopan parlamentti/oikeusasiamiestä koskeva liite Euroopan parlamentti, joka - ottaa huomioon työjärjestyksensä ja erityisesti sen 166 artiklan 3 kohdan, - ottaa huomioon varainhoitoasetuksen 77 artiklan ja Euroopan parlamentin talousarvion toteuttamista koskevien sisäisten sääntöjen 13 artiklan, - ottaa huomioon varainhoitovuoden 1997 tulostilin ja taseen (SEC(98)0521 - C4-0353/98), - ottaa huomioon Euroopan parlamentin ja Euroopan oikeusasiamiehen välillä 22. syyskuuta 1995 tehdyn sopimuksen hallinnollisesta yhteistyöstä, - ottaa huomioon tilintarkastustuomioistuimen vuosikertomuksen varainhoitovuodelta 1997 ((EYVL C 349, 17.11.1998.)), - ottaa huomioon tilintarkastustuomioistuimen erityiskertomuksen nro 10/98 Euroopan parlamentin jäsenten kuluista ja korvauksista sekä Euroopan parlamentin vastaukset ((EYVL C 243, 3.8.1998.)), - ottaa huomioon talousarvion valvontavaliokunnan mietinnön (A4-0199/99), Euroopan parlamentti 1. Vahvistaa Euroopan parlamentin varainhoitovuoden 1997 tilinpäätöksen luvut seuraavasti: >TABLE> 2. Pitää valitettavana sitä, että määrärahoja on peruuntunut aina vain enemmän, kun katsotaan sekä vuoden 1997 määrärahoja että edelliseltä varainhoitovuodelta siirrettyjä määrärahoja; toteaa, että vain osan näistä peruuntumisista voidaan katsoa johtuvan parlamentin kiinteistöjen (D3 - Spinelli ja IPE IV - Louise Weiss) vastaanoton lykkääntymisestä; 3. Odottaa, että parlamentin eri elimet ottavat tehtäviensä yhteydessä riittävästi huomioon päätöstensä vaikutukset rahoitukseen ja talousarvioon; odottaa lisäksi ensimmäistä kertomusta henkilövoimavarojen käytöstä tehtäväkohtaisesti toimintoperusteisen budjetoinnin (activity based budgeting) muodossa; 4. Panee merkille pääsihteerin antamat määräykset, joilla pyritään varmistamaan talousarvioon otettujen määrärahojen optimaalinen käyttö budjettivallan käyttäjän esittämien toiveiden mukaisesti; odottaa ennen vuoden 2000 talousarvion ensimmäistä käsittelyä kertomusta konkreettisista vaikutuksista, joita on ollut toimenpiteillä, joilla parlamentin hankintasopimusten suunnittelua on pyritty tehostamaan, erityisesti ulkoisissa yksiköissä; 5. Palauttaa mieliin, että nimityksiä ja ylennyksiä koskevia määräyksiä on noudatettava ja sovellettava tinkimättä; 6. Toteaa, että parlamentti hävisi seitsemän henkilöstöasioihin liittyvää oikeusjuttua ensimmäisen asteen tuomioistuimessa ja tuomioistuimessa vuoden 1997 kuluessa; 7. Pyytää, että puhemiehistön 20. lokakuuta 1997 hyväksymää uutta henkilöstöpolitiikkaa ((PE 262.036/PUHEM.)), erityisesti liikkuvuutta ja yksiköiden uudelleenorganisointia koskevia toimenpiteitä, käytetään ainoastaan toimielimen toiminnan tehokkuuden parantamiseen; 8. Pyytää, että ennen vuoden 2000 talousarvion ensimmäistä käsittelyä annetaan lisätietoja tavasta, jolla pääosaston IV ja STOAn henkilöstön tehtävät koordinoidaan, henkilöstö- ja tehtävätaulukot mukaan lukien; 9. Panee merkille toimenpiteet, joihin ryhdyttiin vuoden 1996 lopussa useiden peräkkäisten hyväksymismerkinnän epäämisten jälkeen freelance-tulkkeihin liittyvän (alamomentti 1870) hallinnoinnin parantamiseksi; katsoo, että koska peruuntuneiden määrärahojen määrä on entisestään kasvanut, korjaavia toimenpiteitä on edelleen lisättävä; 10. Korostaa tässäkin yhteydessä pitävänsä tärkeänä Keski- ja Itä-Euroopan sekä Välimeren alueen demokraattisesti valituille parlamenteille annettavaa apua; pyytää tähän liittyen, että talousarvion valvontavaliokunnalle esitetään selvitys syistä, joiden vuoksi noin 30 %:a alamomentin 2995 alkuperäisistä määrärahoista ei voitu käyttää vuonna 1997; 11. Pyytää neuvostoa kiinnittämään huomiota parlamentin 3. joulukuuta 1998 antamaan päätöslauselmaan luonnoksesta Euroopan parlamentin jäsenten ohjesäännöksi ((EYVL C 398, 21.12.1998, s. 24.)); toistaa 23. maaliskuuta 1999 komission eroamisesta ja uuden komission nimittämisestä antamassaan päätöslauselmassa ((Kyseisen istunnon pöytäkirja, osa II, kohta 2.)) (15 kohta) ilmaiseman kantansa, jonka mukaan jäsenvaltioita pyydetään saattamaan tämä asia päätökseen ennen tulevia Euroopan parlamentin vaaleja; 12. Pyytää neuvostoa myös tekemään mahdollisimman pian päätöksen muuhun henkilöstöön sovellettavien palvelussuhteen ehtojen muuttamisesta, jotta parlamentin avustajille saataisiin määriteltyä asianmukainen kehys; 13. Palauttaa mieliin, että tilintarkastustuomioistuin voi milloin tahansa varmistaa, että parlamentin talousarviomäärärahoja käytetään voimassa olevien sääntöjen mukaisesti, mukaan lukien poliittisille ryhmille myönnetyt määrärahat; 14. Palauttaa mieleen 10. joulukuuta 1996 antamansa päätöslauselman Euroopan tason poliittisten puolueiden primaarioikeudellisesta asemasta ((EYVL C 20, 20.1.1997, s. 29.)) ja erityisesti sen 2 kohdan, jossa parlamentti pyytää Euroopan unionia antamaan puiteasetuksen Euroopan poliittisten puolueiden oikeudellisesta asemasta ja asetuksen Euroopan poliittisten puolueiden taloudellisesta asemasta; pyytää neuvostoa ja komissiota toimimaan täysin tehtäviensä edellyttämällä tavalla, jotta näiden säädösten laatimismenettely aloitetaan ja saatetaan päätökseen välittömästi, jotta Euroopan parlamentti ja eurooppalaiset puolueet voivat luoda avoimuutta ja selkeyttä varainhoitoon ja talousarvioon liittyviin näkökohtiin niiden omassa toiminnassaan; 15. Myöntää pääsihteerilleen varainhoitovuoden 1997 talousarvion toteuttamista koskevan vastuuvapauden; Oikeusasiamiestä koskeva liite 16. Pitää valitettavana sitä, että määrärahojen käyttöaste (82,10 %) pysyi vuonna 1997 entisellä tasollaan ja jopa hiukan laski vuoteen 1996 nähden, myöntäen kuitenkin, että nämä olivat oikeusasiamiehen ensimmäiset varainhoitovuodet; 17. Pyytää, että töiden suunnittelua talousarvion ennakkoarvioiden yhteydessä parannetaan, jotta määrärahat saataisiin käytettyä optimaalisesti. 18. Hyväksyy vastuuvapauden myöntämisen tilinpitäjälle varainhoitovuoden 1997 osalta. 19. Kehottaa puhemiestään välittämään tämän päätöksen neuvostolle.